তবে এক্ষেত্রে বড় দু’টি দল কিছুতেই দায় এড়াতে পারে না। তাদের শাসনামলে বাংলাদেশ দুর্নীতিতে বিশ্ব চ্যাম্পিয়ন হয়েছিল। দুর্নীতি, ন্যায় বিচার, সুশাসন প্রতিষ্ঠা করতে না পারলে দেশের প্রত্যাশিত উন্নয়ন হবে না। আর এ দুর্নীতির সঙ্গে জড়িত এদেশের রাজনীতিবিদরা। কৃষক শ্রমিক তো দুর্নীতি করে না বরং কৃষি উৎপাদনে তারা দেশকে খাদ্যে স্বয়ং সম্পূর্ণতা অর্জন ও খাদ্য নিরাপত্তা নিশ্চিত করতে অবদান রাখছে। অথচ তারা কৃষি পণ্যের ন্যায্য মূল্য পান না। অন্যদিকে শ্রমিকরা কলে কারখানায় উৎপাদন কাজে নিয়োজিত।